CELEX: 62009CN0248
Language: fi
Date: 2009-07-07 00:00:00
Title: Asia C-248/09: Ennakkoratkaisupyyntö, jonka Augstākās tiesas Senāta (Latvia) on esittänyt 7.7.2009 — SIA Pakora Pluss v. Valsts ieņēmumu dienests

12.9.2009   
            
            
               FI
            
            
               Euroopan unionin virallinen lehti
            
            
               C 220/22
            
         Ennakkoratkaisupyyntö, jonka Augstākās tiesas Senāta (Latvia) on esittänyt 7.7.2009 — SIA Pakora Pluss v. Valsts ieņēmumu dienests
   (Asia C-248/09)
   2009/C 220/43
   Oikeudenkäyntikieli: latvia
   
      Ennakkoratkaisua pyytänyt tuomioistuin
   
   Augstākās tiesas Senāts
   
      Pääasian asianosaiset
   
   
      Kantaja: SIA Pakora Pluss
   
      Vastaaja: Valsts ieņēmumu dienests
   
      Ennakkoratkaisukysymykset
   
   
               1)
            
            
               Voidaanko liittymisasiakirjan [liitteessä IV olevan 5 luvun] 1 kohdassa tarkoitettuja vientimuodollisuuksia pitää suoritettuina silloin, jos on laadittu rahtikirja mutta ei ole toteutettu asetuksen N:o 2454/93 (1) 448 artiklassa edellytettyjä toimia (jos Saksan tulliviranomainen ei ole ilmoittanut meriliikenneyhtiön hakemuksesta asianmukaisesti Latvian tulliviranomaiselle)?
            
         
               2)
            
            
               Jos ensimmäiseen kysymykseen vastataan kieltävästi, voidaanko katsoa, ettei pääasiassa kyseessä olevan kaltaisessa tilanteessa voida missään olosuhteissa soveltaa kyseistä tullimenettelyä säänteleviä normeja (asetus N:o 2913/92 (2) ja asetus N:o 2454/93)?
            
         
               3)
            
            
               Jos ensimmäiseen kysymykseen vastataan myöntävästi, onko liittymisasiakirjan liitteessä IV olevan 5 luvun 1 kohtaa tulkittava siten, että jos tavaroita, jotka ovat kuljetettavina laajentuneessa yhteisössä sen jälkeen, kun niille on suoritettu vientimuodollisuudet, ei luovuteta vapaaseen liikkeeseen, niitä ei vapauteta tulleista ja muista tullitoimenpiteistä, vaikka kyseisillä tavaroilla on kiistattomasti yhteisöasema? Onko tässä tapauksessa toisin sanoen ratkaisevaa se, että vapaaseen liikkeeseen luovutusta koskeva tullimenettely on saatettu päätökseen?
            
         
               4)
            
            
               Onko arvonlisävero sisällytettävä asetuksen N:o 2913/92 4 artiklan 10 kohdassa määriteltyyn tuontitullien käsitteeseen?
            
         
               5)
            
            
               Jos neljänteen kysymykseen vastataan myöntävästi, kumpi on velvollinen maksamaan tavaroista tuontitullina perittävän arvonlisäveron, passituksesta vastaava vai tavaroiden lopullinen vastaanottaja? Onko olemassa tiettyjä olosuhteita, joissa arvonlisäverovelvollisuus voidaan jakaa näiden kesken?
            
         
      (1)  Tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annettu komission asetus (ETY) N:o 2454/93/(EYVL L 253, s. 1).
   
      (2)  Yhteisön tullikoodeksista 12.10.1992 annettu neuvoston asetus (ETY) N:o 2913/92 (EYVL L 302, s. 1).